Arġentina 6 Serbja u Montenegro 0 Festa kbira tal- futbol , wisq probabbli l- isbaħ logħba li rajna s' issa f' din l- edizzjoni tal- kampjunat . L- Arġentini għandhom ħafna talent individwali , iżda l- bieraħtlula wrew kemm dan it- talent jitkattar meta jilagħbu bħala tim . Jekk tridu eżempju , araw it- tieni gowl , dak li skorja Cambiasso wara xi seba' passi perfetti bejn il- plejers u daqqa ta' għarqub minn Crespo . Il- gowls kollha sbieħ , anki dak ta' Crespo li ġie mħassar bi żball ( fil- fatt , naħseb li kien ħaqqu triplett ) , imma t- tnejn ta' l- aħħar bellhuni . Kemm hu veloċi Messi , il- wunderkind tal- Barça ! Ferħan li José Pekerman sema' mill- partitarji . Wara r- rebħa spettakolari ta' Spanja kontra l- Ukrajna , Maradona stqarr lil stazzjon tat- televiżjoni Spanjola li kien baqa' " acojonado " – ċjoè , imwerwer , jew biex inkunu aktar eżatti , oħorġu aġġettiv mill- għerq BWL – u li jittama li ma jispiċċawx jiltaqgħu ma' l- Arġentini . Il- bieraħ però qal bil- kontra . . . issa mhux hu qiegħed jibża' , imma Aragonés ! Tistgħu taraw il- , jew inkella il- vidjo ta' hawn isfel . Fl- artiklu ta' l- Orizzont , fost il- ħafna żbalji kien hemm xi erba' espressjonijiet tajbin , iżda milli nista' nara , sfortunatament l- edizzjoni tal- lum ( is- Sibt ) ma ġietx imtellgħa fuq l- eteru , u l- gazzetta issa mhix qiegħda għandi . Kosta ta' l- Avorju 1 Għalkemm plejer ta' skwadra li ma naħmilx ( l- Arsenal , b' isem u logo tal- gwerra . . . ) , ikolli nammetti , Van Persie kien l- eroj tal- logħba . Kien kullimkien , fid- difiża , f' nofs il- grawnd u fl- attakk , skorja frikik ħelu , u meta fl- aħħar kwarta l- Affrikani bdew jagħmlu ħafna pressjoni , evita l- gowl tad- dro billi bblokkja l- ballun b' sidru fuq dik li l- Orizzont iħobbu jsejħulha l- linja fatali . Daqsxejn sfortunati l- Avorjani , iżda xorta jidhirli li kienu sopravvalutati qabel il- bidu tal- kampjunat . Hawnhekk il- ta' l- isbaħ siltiet . Il- grupp tal- mewt prattikament miet , u dik li kellha tkun partita klassika mimlija emozzjoni , l- Arġentina kontra l- Olanda , ovvjament se jeħduha bil- lajma , u wisq probabbli se jilagħbu għad- dro . Jekk il- Fifa fasslu l- ordni tal- partiti apposta sabiex it- timijiet il- kbar jiltaqgħu ma' xulxin fl- aħħar logħba , b' ċansijiet kbar li jispiċċa jgħaddi wieħed minnhom biss , fil- każ ta' l- ewwel tliet gruppi l- pjan tagħhom ma rnexxiex . L- Iżvezja , fit- tieni post tal- grupp B , jistgħu jinqalgħu biss jekk jitilfu kontra l- Ingliżi u t- T & T jegħlbu lill- Paragwaj . Tistennewx ħafna fowls jew logħob vjolenti l- ġimgħa d- dieħla . . . anzi , naħseb li se tkun opportunità biex jilagħbu s- sostituti . Il- klassifika tal- Grupp C wara t- tieni ġurnata : Minkejja r- riżultat diżappuntanti għall- Messiku , ma tantx jidhirli li lagħbu ħażin , iżda sabu tim Angoliż aktar grintuż milli diġà kien fil- logħba kontra l- Portugiżi . Hawnhekk il- . Jogħġobni wisq Rafael Márquez , plejer ieħor tal- Barça , imma l- plejer tal- partita ( u hawnhekk ) mingħajr dubju kien il- kiper ta' l- Angola , João Ricardo . Jidher żagħżugħ , iżda għadni kemm sirt naf li fil- fatt għandu 36 sena , u matul l- aħħar staġun ma lagħab ma' l- ebda klabb . B' dan id- dro ta' mingħajr gowls il- Grupp D isir daqsxejn aktar interessanti mill- gruppi A u C , għax jekk il- Messikani jitilfu kontra l- Portugall u l- Angola jirbħu lill- Iran , wisq probabbli jgħaddu l- Affrikani minflokhom . Se jiddipendi ħafna mill- filosofija kalċistika ta' Scolari ( jew Felipão ) , il- kowċ tal- Portugiżi , għalkemm , u ladarba l- Portugall m' għandhomx bżonn rebħa , żgur li mhuwiex se jissogra , u bi dro għandu jkun kuntent . L- ispettaklu ser ikollna nfittxuh fi gruppi oħra . Mill- ġdid spikka plejer tal- Barcelona ( qabel ma tistaqsu . . . le , ma nżommx magħhom , l- iżjed tim Spanjol li jogħġobni huwa d- Deportivo La Coruña , il- belt tal- mara ta' missieri , fejn għamilt sena naħdem u nistudja qabel ma mort l- università . . . ) - Deco . Proprjament twieled u trabba l- Brażil , iżda wara ħafna snin f' Oporto għażel li jilgħab mas- selezzjoni Portugiża ; u ironikament , , daħal bħala sostitut u skorja l- gowl tar- rebħa , sewwasew kontra l- Brażil . Kif rajna l- bieraħ , huwa plejer intelliġenti ħafna , matematiku , il- passi tiegħu ta' spiss ikunu inċiżivi , jagħti enerġija lit- tim kollu , u biex tgħaxxaq , meta jixxuttja minn barra l- kaxxa l- gowlkipers ibatu ħafna biex iwaqqfu jew saħansitra jmissu l- ballun . Hawnhekk il- . Jekk il- Portugall jiltaqgħu ma' l- Olanda fl- aħħar 16 , naħseb li Deco u Ronaldo se jkunu l- plejers li jagħmlu d- differenza . U hawnhekk il- klassifika tal- Grupp D . . . kif għedt , ma nistagħġibx jekk il- Portugall u l- Messiku jilagħbu sempliċement għad- dro . Repubblika Ċeka 0 Ħadd minn dawk li qed jieħdu sehem fil- kampjunat 1 X 2 ma basar dan ir- riżultat . Fl- aħħar rajna rebħa minn tim Affrikan , u tassew mistħoqqa ; fil- fatt setgħu kienu erbgħa , għax il- Ganiżi fallew penalti u jekk niftakar sew kellhom gowl imħassar bi żball . Rosicky – l- attakkant magħruf bħala l- Mozart tal- futbol – deher stonat , u l- plejers Ċeki l- oħra ma tantx kienu f' sikkithom lanqas , x' aktarx minħabba x- xokk tal- gowl kmieni Affrikan . Issa qiegħed nibża' li ċ- Ċeki jfittxu r- rebħa kontra l- Italja . . . Nedved jafhom sewwa l- plejers Taljani , u ma tkunx l- ewwel darba li l- Azzurri jinqalgħu minn xi kampjunat minħabba ċ- Ċeki . . . staqsu lil Trappatoni . Fuq nota oħra : innutajtu li fuq il- blalen uffiċjali tat- Tazza tad- Dinja jidhru miktubin l- ismijiet tal- pajjiżi li jkunu qegħdin jilagħbu l- partita ? U innutajtu li l- ismijiet ikunu dejjem bl- Ingliż ? Ma setgħux jiktbuhom fl- ilsien uffiċjali ( jew f' wieħed mill- ilsna uffiċjali ) tal- pajjiż li jkun , eż . Italia , Hrvatska , inkluż f' alfabeti oħra , eż . Jekk għażlu li jużaw lingwa waħda biss , għala kellha tkun l- Ingliż , jekk il- kampjunat qed isir il- Ġermanja ? Ħadd ma basar dan ir- riżultat lanqas . L- aktar partita drammatika ( u melodrammatika ) li rajt s' issa . . . ħadt gost naraha , imma balleċ , kienet frustranti ħafna . . . Ma nafx intomx se taqblu miegħi , imma jidhirli li dan ir- riżultat huwa inġustizzja kbira . Veru , il- plejers ta' l- Istati Uniti ( MHUX Amerikani , sakemm ma nkunux qegħdin nirreferu għall- kontinent ) tawhom logħba , Del Piero u Iaquinta setgħu lagħbu aħjar , b' dik id- daqqa ta' minkba De Rossi kien ħaqqu jitkeċċa , imma r- referì saffar offsajd wara l- ieħor , bosta drabi bi żball , inkluż meta ħassar il- gowl ta' Gattuso . Insomma , proset lil Keller , xejn xejn kien ħafna aktar attent mir- referì . . . Hawnhekk il- , għalkemm għad irridu nsibu vidjo itwal għall- moviola . U Gilardino meta ċċelebra l- gowl tiegħu x' kien qed jagħmel ? Hekk jindaqq il- vjolin ? Dan il- grupp tal- mewt issa , miftuħ għalkollox . . . hawnhekk il- klassifika : Semmejt ħafna l- Barça , u l- lum hemm ċans li nerġa' nsemmihom . . . qiegħed nittama li Ronaldinho jsaħħarna bl- eleganza u bit- tbissima ċelebri tiegħu . Nisperaw li ma jkollux moħħu f' affarijiet oħra lil hinn mill- futbol . . . Tinsewx taqraw . ( Skużani dfintlek il- bloggata , issa rajtha . . . u jien kont waqajt lura ! ) L- Imżebbel jgħid li għadu ma jifhimx kif nista' nżomm ma' żewġ pajjiżi fl- istess ħin . . . u intom ? Bloggata ta' Antoine Cassar - Jien ovvjament minn dan kollhu ma fhimtx wisq għalkemm qrajt il- bloggata kollha allura se nikkumenta biss fuq dak li jolqot lili . Ghaliex l- iStati Uniti u mhux l- Amerikani ? Ħeqq . . . Paolo isem eżistenti f' Malta ? ; - ) Bilħaqq , din l- istorja kollha tal- partitarji u tal- bnadar fakkritni f' ħolma stramba li kelli xi żmien ilu , li fiha rajt il- bandiera Maltija mhux kif inhi , imma kienet bandiera Taljana b' bandiera Britannika żgħira fiha ( bħalma fil- każ ta' dik ta' l- Awstralja ) ! Nibża' li dik kienet ħolma realistika wisq . . . Imma għalfejn għandhom nisa daqstant sbieħ il- Brażil ? Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .